Nafarroako Parlamentuko Mahaiak, 2018ko maiatzaren 28an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Laura Lucía Pérez Ruano andreak aurkeztutako gaurkotasun handiko galdera, Ezkabako Gotorlekuaren jabetza Nafarroako Gobernuari eskualdatzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2018ko maiatzaren 28an

Lehendakaria: Ainhoa Aznárez Igarza

GALDERAREN TESTUA

Podemos-Ahal Dugu talde parlamentarioari atxikitako foru parlamentari Laura Pérez Ruano andreak, Legebiltzarreko Erregelamenduan ezarritakoaren babesean, gaurkotasun handiko honako galdera hau egiten du, Nafarroako Gobernuak 2018ko maiatzaren 31ko Osoko Bilkuran ahoz erantzun dezan:

Programa-akordioan jasota ageri da gogoan hartuko dela Defentsa Ministerioari eskatzea Ezkaban dagoen gotorlekuaren jabetza Nafarroako Gobernuari eskualda diezaion. Zer izapide egin dira horri begira? Proiektuak zer epe, kostu eta aurreikuspen dauka?

Iruñean, 2018ko maiatzaren 24an

Foru parlamentaria: Laura Pérez Ruano